ΟΙ ΑΘΛΟΙ ΤΟΥ ΗΡΑΚΛΗ

Μια ιστορία θα σας πω

Για έναν ήρωα τρανό!

Και θα σας τη ζωγραφίσω

Και παρέα θα σας κρατήσω.

Μια φορά πολύ παλιά,

Στην Ελλάδα μας παιδιά,

Γεννήθηκε ένα παιδί

Που είχε δύναμη πολύ!!!!!!!!!!!!!!!!!!!!

Ηρακλής το όνομά του

Και γενναία η καρδιά του.

Μια μέρα ο Δίας είπε στην Αλκμήνη:

* Θέλω να αποκτήσω παιδί μαζί σου.

Η Ήρα ζήλεψε πολύ και ορκίστηκε να κάνει κακό στον Ηρακλή. Έστειλε δυο φίδια στην κούνια που κοιμόταν ο Ηρακλής με τον δίδυμο αδελφό του τον Ιφικλή. Ο Ηρακλής τα έπνιξε!!!!!!!!!!

Μια μέρα, σε ένα σταυροδρόμι, ο Ηρακλής συνάντησε δύο γυναίκες. Την Αρετή και την Κακία. Διάλεξε τον δρόμο της Αρετής.

Δρόμο παίρνει, δρόμο αφήνει, πήγε στο Μαντείο των Δελφών και συνάντησε την Πυθία.

* Ηρακλή, θα πας στην Τίρυνθα, στον βασιλιά Ευρυσθέα και θα κάνεις ό,τι σου ζητήσει, είπε η Πυθία.

Έτσι ο Ηρακλής πήγε στον Ευρυσθέα κι αυτός του είπε τον πρώτο άθλο.

Ο πρώτος άθλος ήταν να σκοτώσει το επικίνδυνο λιοντάρι της Νεμέας. Τα κατάφερε με τη δύναμη και την εξυπνάδα του.

Έπειτα φόρεσε ο Ηρακλής το δέρμα του λιονταριού και πήγε στον Ευρυσθέα. Εκείνος φοβήθηκε τόσο πολύ που κρύφτηκε μέσα σε ένα πυθάρι.

-----------------------------------------------------------------------------------------------

Ο Ευρυσθέας είπε στον Ηρακλή:

* Να πας στη λίμνη Λέρνα και να σκοτώσεις τη Λερναία Ύδρα.

Ο Ηρακλής μαζί με τον Ιόλαο κατάφερε να τη σκοτώσει.

* ------------------------------------------------------------------------------------
* Θέλω να μου φέρεις τον κάπρο του Ερύμανθου ζωντανό στην Τίρυνθα, είπε ο Ευρυσθέας στον Ηρακλή.

Ο κάπρος αυτός ήταν πελώριος και τρομερός. Όταν όμως τον πήγε ο Ηρακλής στο παλάτι, ο Ευρυσθέας κρύφτηκε στο πυθάρι.

Ο Ευρυσθέας ζήτησε από τον Ηρακλή κάτι πολύ δύσκολο. Να του πάει στο παλάτι ζωντανό το ιερό ελάφι της θεάς Άρτεμης που είχε χρυσά κέρατα και έτρεχε πιο δυνατά και από τον πιο δυνατό άνεμο. Ο Ηρακλής τα κατάφερε και πάλι!

Στη λίμνη του Στύμφαλου ζούσαν κάτι παράξενα και επικίνδυνα πουλιά που έμοιαζαν με όρνιθες. Τα νύχια τους ήταν μακριά και σουβλερά, είχαν μυτερά φτερά και σιδερένια ράμφη. Με τη βοήθεια της θεάς Αθηνάς ο Ηρακλής τα κατάφερε.

Ο Ευρυσθέας αυτή τη φορά είπε στον Ηρακλή:

* Ηρακλή θα πας να καθαρίσεις τους σταύλους του Αυγεία. Αυτό ήταν πολύ δύσκολο. Με το μυαλό και τη δύναμή του τα κατάφερε και πάλι.
* Θα πας στην Κρήτη, Ηρακλή, και θα μου φέρεις τον άγριο ταύρο του βασιλιά Μίνωα, είπε ο Ευρυσθέας.

Και ο Ηρακλής πήγε στην Κρήτη και γύρισε με τον ταύρο.

Ο Ευρυσθέας κόντευε να σκάσει από το κακό του που ο Ηρακλής κατάφερνε κάθε άθλο. Έτσι τον έβαλε έναν τρομερό άθλο. Να πάει στο παλάτι του τα άλογα του Διομήδη που ήταν ανθρωποφάγα. Όταν ο Ηρακλής πήγε τα άλογα στον Ευρυσθέα, εκείνος κρύφτηκε στο ….πυθάρι.

Οι Αμαζόνες ήταν όμορφες γυναίκες αλλά σκληρές και περήφανες πολεμίστριες. Η βασίλισσά τους η Ιππολύτη φορούσε μια χρυσή και ολοκέντητη ζώνη. Αυτή τη ζώνη ζήτησε ο Ευρυσθέας από τον Ηρακλή. Και ο Ηρακλής κατάφερε να την πάρει.

Μακριά, προς τη Δύση, ζούσε ένας τερατώδης άνθρωπος ο Γηρυόνης. Είχε ένα ξακουστό κοπάδι από βόδια που άλλα τέτοια δεν υπήρχαν στον κόσμο.

* Τα βόδια του Γηρυόνη θέλω Ηρακλή , είπε ο Ευρυσθέας. Και ο Ηρακλής του τα πήγε.

Σε μια μακρινή χώρα, υπήρχε μια πελώρια μηλιά που έκανε χρυσά μήλα. Τη φυλούσε ένα πελώριο φίδι με εκατό κεφάλια. Ο Ηρακλής ,με πολύ εξυπνάδα κατάφερε να πάρει τα χρυσά μήλα και να τα πάει στον Ευρυσθέα.

Ο τελευταίος άθλος ήταν ο πιο τρομερός και επικίνδυνος.

* Να μπεις στον Άδη και να μου φέρεις ζωντανό τον κέρβερο.

Και όταν ο Ηρακλής του πήγε τον κέρβερο, εκείνος κρύφτηκε στο…πυθάρι.

Όταν ο Ηρακλής ολοκλήρωσε όλους τους άθλους, παντρεύτηκε την Δηιάνειρα. Μια μέρα για να περάσουν τον ποταμό Εύηνο, τους βοήθησε ο κένταυρος Νέσσος. Ήθελε όμως να κλέψει την Δηιάνειρα. Τότε ο Ηρακλής τον πέτυχε με ένα από τα δηλητηριασμένα βέλη του. Ο Νέσσος πριν πεθάνει , είπε στη Δηιάνειρα να πάρει λίγο από το αίμα της πληγής του και να ραντίσει με αυτό τον χιτώνα του Ηρακλή για να την αγαπάει για πάντα. Φυσικά ήταν ψέμα.

Μια μέρα η Δηιάνειρα έδωσε στον Ηρακλή, έναν καινούριο κατακόκκινο μανδύα που τον είχε ραντίσει με το αίμα του Νέσσου. Δυνατοί πόνοι τον έπιασαν. Αυτό ήταν το τέλος του Ηρακλή.